**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA:003-06/16-01/11

URBROJ: 2158-60-45-16-02

Osijek, 6. listopada 2016.

# SKRAĆENI ZAPISNIK

135. sjednice Vijeća Odjela (I. sjednice Vijeća Odjela u akademskoj 2016./2017. godini) održane 6. listopada 2016. u 12.00 sati u dvorani broj 2 Odjela za matematiku, Trg Ljudevita Gaja 6, Osijek.

**Nazočni članovi (28):**

Prof. dr. sc. Rudolf Scitovski, prof. dr. sc. Ninoslav Truhar, prof. dr. sc. Mirta Benšić, prof. dr. sc. Antoaneta Klobučar, izv. prof. dr. sc. Krešimir Burazin, izv. prof. dr. sc. Ivan Matić, izv. prof. dr. sc. Zdenka Kolar-Begović, izv. prof. dr. sc. Domagoj Matijević, izv. prof. dr. sc. Mihaela Ribičić Penava, izv. prof. dr. sc. Kristian Sabo, doc. dr. sc. Dragana Jankov Maširević, doc. dr. sc. Mirela Jukić Bokun, doc. dr. sc. Ljerka Jukić Matić, doc. dr. sc. Ivana Kuzmanović, doc. dr. sc. Snježana Majstorović, doc. dr. sc. Darija Marković, doc. dr. sc. Tomislav Marošević, doc. dr. sc. Ivan Soldo, doc. dr. sc. Nenad Šuvak, doc. dr. sc. Zoran Tomljanović, predstavnici suradnika: Ivan Papić i Jelena Jankov, predstavnik nastavnika: dr. sc. Josip Cvenić, predstavnici studenata: Dolores Begović, Nera Keglević, Toni Milas i Patrik Nikić te predstavnik ostalih zaposlenika: Goran Marković.

**Ispričani članovi (1)**

Prof. dr. sc. Dragan Jukić.

**Ostali nazočni (2):**

Prof. dr. sc. Šime Ungar, dr. sc. Danijel Grahovac, dr. sc. Slobodan Jelić, dr. sc. Domagoj Ševerdija, mr. sc. Petar Taler, Luka Borozan, Darija Brajković, Rebeka Čorić, Marija Kristek, Marija Miloloža Pandur, Katarina Vincetić, Biljana Graša i Marija Sabo.

Pročelnica Odjela, prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 134. sjednice Vijeća Odjela od 27. rujna 2016.
2. Potvrda izbora studentskih predstavnika Nere Keglević i Patricka Nikića za članove Vijeća Odjela *(Nera Keglević umjesto Dine Škrobara, Patrick Nikić umjesto Marijane Pravdić)*
3. Usvajanje Izvješća o realizaciji nastave u ljetnom semestru akademske 2015./2016. godine na Odjelu za matematiku
4. Prijedlog Odluke o postupku i uvjetima za polaganje razlike ispita za stjecanje akademskog naziva sveučilišni/a prvostupnik/prvostupnica baccalaureus/baccalaurea) matematike (univ. bacc. math.)
5. Imenovanje Povjerenstva za nastavu i studente na Odjelu za matematiku *(zbog isteka mandata 3. listopada 2016. godine, prijedlog Povjerenstva: doc. dr. sc. Darija Marković, predsjednica i članovi: izv. prof. dr. sc. Kristian Sabo, izv. prof. dr. sc. Krešimir Burazin, doc. dr. sc. Zoran Tomljanović i student Toni Milas)*
6. Imenovanje voditelja godišta u akademskoj 2016./2017. godini
7. Imenovanje mentora asistentici Matei Puvača *(prof. dr. sc. Ninoslav Truhar)*
8. Razno.

Dnevni red je jednoglasno usvojen.

**AD 1.**

*Usvajanje zapisnika 134. sjednice Vijeća Odjela od 27. rujna 2016.*

Zapisnik 134. sjednice Vijeća Odjela *jednoglasno* je usvojen u cijelosti *(Prilog 1).*

**AD 2.**

*Potvrda izbora studentskih predstavnika Nere Keglević i Patricka Nikića za članove Vijeća Odjela (Nera Keglević umjesto Dine Škrobara, Patrick Nikić umjesto Marijane Pravdić)*

Vijeće Odjela za matematiku *jednoglasno* je potvrdilo izbor studentskih predstavnika: Neru Keglević i Patrika Nikića. Potvrđeni studenti nastavljaju mandat Dine Škrobara i Marijane Pravdić koji su u međuvremenu diplomirali *(Prilog 2).*

**AD 3.**

*Usvajanje Izvješća o realizaciji nastave u ljetnom semestru akademske 2015./2016. godine na Odjelu za matematiku*

Vijeće Odjela za matematiku *jednoglasno* je donijelo Odluku o prihvaćanju Izvješća o realizaciji nastave u ljetnom semestru akademske 2015./2016. godine na preddiplomskom sveučilišnom studiju Matematike, integriranom preddiplomskom i diplomskom sveučilišnom nastavničkom studiju Matematike i informatike i diplomskom sveučilišnom studiju Matematike, smjerovi Financijska matematika i statistika i Matematika i računarstvo Sveučilišta Josipa Jurja Strossmayera u Osijeku *(Prilog 3).*

**AD 4.**

*Prijedlog Odluke o postupku i uvjetima za polaganje razlike ispita za stjecanje akademskog naziva sveučilišni/a prvostupnik/prvostupnica baccalaureus/baccalaurea) matematike (univ. bacc. math.)*

Vijeće Odjela za matematiku *jednoglasno* je donijelo Odluku o postupku i uvjetima za polaganje razlike ispita za stjecanje akademskog naziva sveučilišni/a prvostupnik/prvostupnica (baccalaureus/baccalaurea) matematike (univ. bacc. math.) *(Prilog 4.)*

**AD 5.**

*Imenovanje Povjerenstva za nastavu i studente na Odjelu za matematiku (zbog isteka mandata 3. listopada 2016. godine, prijedlog Povjerenstva: doc. dr. sc. Darija Marković, predsjednica i članovi: izv. prof. dr. sc. Kristian Sabo, izv. prof. dr. sc. Krešimir Burazin, doc. dr. sc. Zoran Tomljanović i student Toni Milas)*

Vijeće Odjela za matematiku *jednoglasno* je donijelo Odluku o imenovanju Povjerenstva za nastavu i studente na Odjelu za matematiku u sastavu:

1. **Doc. dr. sc. Darija Marković,** docentica Odjela za matematiku Sveučilišta Josipa Jurja Strossmayera u Osijeku, predsjednica Povjerenstva
2. **Izv. prof. dr. sc. Kristian Sabo,** izvanredni profesor Odjela za matematiku Sveučilišta Josipa Jurja Strossmayera u Osijeku, član
3. **Izv. prof. dr. sc. Krešimir Burazin,** izvanredni profesor Odjela za matematiku Sveučilišta Josipa Jurja Strossmayera u Osijeku, član
4. **Doc. dr. sc. Zoran Tomljanović,** docent Odjela za matematikuSveučilišta Josipa JurjaStrossmayera u Osijeku, član
5. **Toni Milas,** student 2. godine diplomskog sveučilišnog studija Matematike, smjer Financijska matematika i statistika, član *(Prilog 5).*

**AD 6.**

*Imenovanje voditelja godišta u akademskoj 2016./2017. godini*

Vijeće Odjela za matematiku *jednoglasno* je donijelo Odluku o imenovanju voditelja godišta u akademskoj 2016./2017. godini na Odjelu za matematiku Sveučilišta Josipa Jurja Strossmayera u Osijeku *(Prilog 6).*

**AD 7.**

*Imenovanje mentora asistentici Matei Puvača (prof. dr. sc. Ninoslav Truhar)*

Vijeće Odjela za matematiku *jednoglasno* je prihvatilo Odluku o imenovanju **prof. dr. sc. Ninoslava Truhara,** redovitog profesora u trajnom zvanju i zamjenika pročelnika za znanstvenoistraživačku djelatnost Odjela za matematiku Sveučilišta Josipa Jurja Strossmayera u Osijeku za mentora **Matei Puvača,** asistentici Odjela za matematiku Sveučilišta Josipa Jurja Strossmayera u Osijeku *(Prilog 7).*

**AD 8.**

*Razno*

* *Sastanak mentora sa studentima*

Izv. prof. dr. sc. Krešimir Burazin obavijestio je prisutne o provođenju Predkolegija za studente prve godine studija tijekom ovog tjedna. Kontrolni ispit studenti će pisati u ponedjeljak 10. listopada 2016. nakon kojeg će svi mentori studenata prve godine dobiti rezultate kontrolnog ispita. Mentori su dužni što prije održati prvi sastanak sa studentima i informirati ih o njihovim rezultatima. Također je zamolio mentore da o terminu razgovora obavijeste doc. dr. sc. Mirelu Jukić Bokun koja će oglasiti sve termine sastanaka mentora i studenata.

Izv. prof. dr. sc. Krešimir Burazin istaknuo je da će na listu znanstveno poslati Priručnik o mentorstvu, Obrazac za vođenje evidencije sastanaka mentora sa studentima te popis mentora i studenata.

* *Dr. sc. Slobodan Jelić i dr. sc. Domagoj Ševerdija – dobitnici Nagrade Hrvatskog društva za operacijska istraživanja za najbolji znanstveni rad mladog istraživača u 2016. godini*

Društvo za operacijska istraživanja u okviru Međunarodne znanstvene koferencije iz operacijskih istraživanja dodjeljuje nagradu za najboljni znanstveni rad mladog istraživača. Sukladno pravilima nominirani rad mora imati svojstva znanstvenog rada tematski vezanog uz operacijska istraživanja te autor odnosno svi autori rada trebaju biti mlađi od 35 godina starosti.

Povjerenstva za nagrađivanje mladih istraživača donijelo je 29. rujna 2016. odluku da nagradu ove godine dobivaju dr. sc. Slobodan Jelić i dr .sc. Domagoj Ševerdija s Odjela za matematiku za znanstveni rad Government formation problem.

Prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 12:20.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Prof. dr. sc. Mirta Benšić |